

**ประกาศองค์การบริหารส่วนตำบลกอตอตือร๊ะ**

**เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ**

**ตำแหน่ง ผู้ช่วยเจ้าพนักงานพัฒนาชุมชน (สังกัด สำนักปลัด อบต.)**

---------------------------

ด้วยองค์การบริหารส่วนตำบลกอตอตือร๊ะ อำเภอรามัน จังหวัดยะลามีความประสงค์จะรับสมัครบุคคลเพื่อสรรหาและเลือกสรรเพื่อแต่งตั้งเป็นพนักงานจ้างตามภารกิจ นั้น

อาศัยอำนาจตามพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกอบกับประกาศคณะกรรมการพนักงานส่วนตำบลจังหวัดยะลา เรื่อง หลักเกณฑ์เกี่ยวกับพนักงานจ้าง หมวด ๔ ลงวันที่ 26 กรกฎาคม 25๔๗ จึงประกาศรับสมัครบุคคลเพื่อสรรหาและเลือกสรรเป็นพนักงานจ้างตามภารกิจ ตำแหน่ง ผู้ช่วยเจ้าพนักงานธุรการ สังกัด กองช่าง จำนวน ๑ อัตรา ดังรายละเอียดต่อไปนี้

**1. ตำแหน่งที่รับสมัคร**

๑.๑ พนักงานจ้างตามภารกิจ ตำแหน่ง ผู้ช่วยเจ้าพนักงานพัฒนาชุมชน (ประเภทผู้มีคุณวุฒิ) สังกัด สำนักปลัด อบต. จำนวน1อัตรา

**๒. ลักษณะงานและหน้าที่ความรับผิดชอบ**

(รายละเอียดตามภาคผนวก ก. ท้ายประกาศนี้)

**๓. ระยะเวลาการจ้าง ค่าตอบแทนและสิทธิประโยชน์**

๓.๑ พนักงานจ้างตามภารกิจ ตำแหน่ง ผู้ช่วยเจ้าพนักงานพัฒนาชุมชน (ประเภทผู้มีคุณวุฒิ) ระยะเวลาการจ้างคราวละไม่เกิน ๔ ปี โดยอาจมีการต่อระยะเวลาการจ้างได้อีก โดยได้รับอัตราค่าตอบแทนผู้ได้รับประกาศนียบัตรวิชาชีพที่ ก.พ. ก.จ. ก.ท. และ ก.อบต. รับรองคุณวุฒิ หรือผู้มีทักษะประสบการณ์ และให้ได้รับเงินเพิ่มค่าครองชีพชั่วคราว ตามประกาศ ก.จ. ก.ท. และ ก.อบต. เรื่อง กำหนดมาตรฐานทั่วไปเกี่ยวกับหลักเกณฑ์การให้พนักงานส่วนท้องถิ่น ลูกจ้าง และพนักงานจ้างขององค์กรปกครองส่วนท้องถิ่นได้รับเงินเพิ่มการครองชีพชั่วคราว

1. **๔. คุณสมบัติของผู้มีสิทธิสมัครเข้ารับการสรรหาและเลือกสรร**
2. **๔.1 คุณสมบัติทั่วไป**

๑. สัญชาติไทย

๒. มีอายุไม่ต่ำกว่าสิบแปดปีบริบูรณ์และไม่เกินหกสิบปี

๓. ไม่เป็นบุคคลล้มละลาย

๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ

จิตฟั่นเฟือนไม่สมประกอบ หรือ เป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

1)โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

2) วัณโรคในระยะอันตราย

3) โรคเท้าช้างในระยะที่ปรากฏอาการ เป็นที่รังเกียจแก่สังคม

4) โรคติดยาเสพติดให้โทษ

5) โรคพิษสุราเรื้อรัง

๒

๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน

พรรคการเมือง

๖. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สภาท้องถิ่น

๗. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำ

ความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

๘. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ

หรือหน่วยงานอื่นของรัฐ

๙. ไม่เป็นข้าราชการ หรือลูกจ้างของส่วนราชการ หรือพนักงานหรือลูกจ้างของ

หน่วยงานอื่นของรัฐ รัฐวิสาหกิจ หรือพนักงานงาน หรือลูกจ้างของราชการส่วนท้องถิ่น

**๔.2 คุณสมบัติเฉพาะสำหรับตำแหน่ง**

พนักงานจ้างตามภารกิจตำแหน่ง ผู้ช่วยเจ้าพนักงานพัฒนาชุมชน จะต้องเป็นผู้มีคุณสมบัติเฉพาะสำหรับตำแหน่งนั้น ตามที่คณะกรรมการพนักงานส่วนตำบลจังหวัดยะลากำหนด (รายละเอียดตามเอกสารแนบท้ายผนวก ก)

**๕. การรับสมัคร**

**๕.1 วันเวลาและสถานที่รับสมัคร**

1. ผู้สนใจติดต่อขอรับใบสมัครได้ ณ ที่ทำการองค์การบริหารส่วนตำบลกอตอตือร๊ะตำบลกอตอตือร๊ะ อำเภอรามัน จังหวัดยะลาตั้งแต่บัดนี้ จนถึงวันที่ ๔ กุมภาพันธ์ ๒๕๖๕ ในวันและเวลาราชการหรือสอบถามรายละเอียดได้ที่หมายเลขโทรศัพท์ 0-7๓๓๗-04๖4 หรือดูรายละเอียดที่ [www.KOTORTEURA.GO.TH](http://www.KOTORTEURA.GO.TH)

2. การสมัครสอบให้ผู้ประสงค์จะสมัครสอบยื่นใบสมัครพร้อมหลักฐานด้วยตนเองต่อเจ้าหน้าที่รับสมัคร ณ ที่ทำการองค์การบริหารส่วนตำบลกอตอตือร๊ะ ตำบลกอตอตือร๊ะ อำเภอรามัน จังหวัดยะลา**ในระหว่างวันที่ ๒5 มกราคม ๒๕๖๕ – วันที่ ๔ กุมภาพันธ์ 25๖๕**ในวันและเวลาราชการ

**๕.2 หลักฐานที่ต้องยื่นพร้อมใบสมัคร**

ผู้สมัครจะต้องยื่นใบสมัครสอบด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง อย่างละ 1 ชุด มายื่นในวันสมัครสอบ ดังต่อไปนี้

1. สำเนาวุฒิการศึกษา จำนวน 1 ฉบับ
2. รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว จำนวน 3 รูป

และให้ผู้สมัครเขียนชื่อ สกุล ไว้ด้านหลังรูปถ่ายทุกรูป

1. สำเนาทะเบียนบ้าน จำนวน 1 ฉบับ
2. สำเนาบัตรประจำตัวประชาชน จำนวน 1 ฉบับ
3. ใบรับรองแพทย์ที่แสดงว่าไม่เป็นโรคต้องห้ามตามที่คณะกรรมการกลาง

พนักงานส่วนตำบลกำหนด ซึ่งออกไม่เกิน 1 เดือน นับตั้งแต่วันตรวจร่างกาย

1. เอกสารอื่นๆเช่นหลักฐานการเปลี่ยนชื่อ นามสกุล ทะเบียนสมรส (ถ้ามี)

ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย

**๕.3 ค่าธรรมเนียมในการสมัครสอบ**

ผู้สมัครสอบต้องเสียค่าธรรมเนียมสมัคร คนละ 100 บาท (หนึ่งร้อยบาทถ้วน)

ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบแล้ว เว้นแต่

มีการยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริต จึงจ่ายคืนค่าธรรมเนียมสอบแก่ผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้

๓

**๕.4 เงื่อนไขในการสมัคร**

ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามที่ประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีการผิดพลาดอันเกิดจากผู้สมัครไม่ว่าด้วยเหตุผลใดๆหรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น

**๖. การประกาศรายชื่อผู้มีสิทธิได้รับการสรรหาและเลือกสรร**

๖.1 องค์การบริหารส่วนตำบลกอตอตือร๊ะ จะประกาศรายชื่อผู้มีสิทธิได้รับการสรรหาและเลือกสรร **ในวันที่ ๗ กุมภาพันธ์ 25๖๕** ณ ที่ทำการองค์การบริหารส่วนตำบลกอตอตือร๊ะและทาง[www.KOTORTEURA.GO.TH](http://www.KOTORTEURA.GO.TH)

**๗. หลักเกณฑ์ วัน เวลา สถานที่ ในการสรรหาและการเลือกสรร**

หลักสูตรการสรรหาและการเลือกสรรบุคคลเพื่อปฏิบัติงานให้ยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่งตามที่องค์การบริหารส่วนตำบลกอตอตือร๊ะกำหนด โดยจะดำเนินการสรรหาและเลือกสรร **ในวันที่ ๙ กุมภาพันธ์ ๒๕๖๕** ณ ห้องประชุมองค์การบริหารส่วนตำบลกอตอตือร๊ะ รายละเอียดดังนี้

|  |  |  |  |
| --- | --- | --- | --- |
| วันที่สอบ | เวลา | การประเมิน | คะแนนเต็ม |
| ๙กุมภาพันธ์ ๒๕๖๕ | ๐๙.๐๐ – ๑๐.๐๐ น.  ๑๐.๐๐ – ๑๑.๐๐ น.  ๑๓.๐๐ น  ๑๔.๐๐ น. | - ทดสอบภาคความรู้ ความสามารถทั่วไป (สอบข้อเขียนปรนัย)  - ทดสอบภาคความรู้ความสามารถเฉพาะตำแหน่ง  (สอบข้อเขียนปรนัย)  - ประกาศรายชื่อผู้สอบผ่านภาค ก และภาค ข  - ทดสอบภาคความเหมาะสมกับตำแหน่ง (สอบสัมภาษณ์) | ๑๐๐  ๑๐๐  ๑๐๐ |

**๘. หลักเกณฑ์การตัดสิน**

ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการสอบภาคความรู้ความสามารถทั่วไปและภาคความรู้ความสามารถเฉพาะตำแหน่งไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้

**๙. การประกาศรายชื่อและการขึ้นบัญชีรายชื่อผู้ผ่านการเลือกสรร**

องค์การบริหารส่วนตำบลกอตอตือร๊ะ จะประกาศรายชื่อผู้ผ่านการเลือกสรรตามลำดับคะแนนสอบที่ได้ **ในวันที่ ๑๐ กุมภาพันธ์ 25๖๕** ณ องค์การบริหารส่วนตำบลกอตอตือร๊ะ และทาง [www.KOTORTEURA.GO.TH](http://www.KOTORTEURA.GO.TH) โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด 1 ปี นับวันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้ว แต่กรณี

๔

**๑๐. การจัดทำสัญญาจ้างผู้ผ่านการเลือกสรร**

ผู้ผ่านการเลือกสรรจะต้องทำสัญญาจ้างตามที่องค์การบริหารส่วนตำบลกอตอตือร๊ะกำหนด

ประกาศ ณ วันที่ เดือน มกราคม พ.ศ. 25๖๕

(นายมามะ มาโซ)

นายกองค์การบริหารส่วนตำบลกอตอตือร๊ะ

**ภาคผนวก ก**

แนบท้ายประกาศองค์การบริหารส่วนตำบลกอตอตือร๊ะ เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ ตำแหน่ง ผู้ช่วยเจ้าพนักงานพัฒนาชุมชน (สังกัด สำนักปลัด อบต.)

ลงวันที่ เดือน มกราคม พ.ศ. ๒๕๖๕

..............................................................................

**ชื่อตำแหน่ง** ผู้ช่วยเจ้าพนักงานพัฒนาชุมชน

**ประเภทตำแหน่ง** พนักงานจ้างตามภารกิจ ประเภทผู้มีคุณวุฒิ

**หน้าที่และความรับผิดชอบหลัก**

เป็นผู้ช่วยปฏิบัติงานด้านพัฒนาชุมชน ในการปฏิบัติงานขั้นต้นเกี่ยวกับการพัฒนาชุมชน สำรวจข้อมูลเบื้องต้นเพื่อจัดทำแผนการปฏิบัติงาน ดำเนินการและสนับสนุนให้มีการร่วมกลุ่มของประชาชนประเภทต่าง ๆ แสวงหาผู้นำท้องถิ่น เป็นผู้นำและเป็นที่ปรึกษากลุ่มในการพัฒนาชุมชน ดูแล ส่งเสริมประชาชนให้มีความสนใจ ความเข้าใจ และความคิดริเริ่มในการพัฒนาชุมชนในท้องถิ่นของตน ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและฝึกอบรมประชาชนในท้องถิ่นตามวิธีการและหลักการพัฒนาชุมชน อำนวยความสะดวกและประสานงานกับหน่วยงานอื่น ๆ ที่เกี่ยวข้อง เพื่อช่วยเหลือประชาชนในท้องถิ่นทุกด้าน ติดตามผลงานและจัดทำรายงานต่าง ๆ เป็นต้น ปฏิบัติหน้าที่อื่นที่เกี่ยวข้องหรือได้รับมอบหมายจากผู้บังคับบัญชา

**อัตราค่าตอบแทน**

๑. ได้รับประกาศนียบัตรวิชาชีพ (ปวช.) หรือคุณวุฒิอย่างอื่นที่เทียบเท่าในระดับเดียวกัน ได้รับค่าตอบแทนเดือนละ ๙,๔๐๐ บาท และเงินเพิ่มค่าครองชีพชั่วคราวตามที่มติคณะรัฐมนตรีกำหนด

๒. ได้รับประกาศนียบัตรวิชาชีพ (ปวท.) หรือคุณวุฒิอย่างอื่นที่เทียบเท่าในระดับเดียวกัน ได้รับค่าตอบแทนเดือนละ ๑๐,๘๔๐ บาท และเงินเพิ่มค่าครองชีพชั่วคราวตามที่มติคณะรัฐมนตรีกำหนด

๓. ได้รับประกาศนียบัตรวิชาชีพชั้นสูง (ปวส.) หรือคุณวุฒิอย่างอื่นที่เทียบเท่าในระดับเดียวกัน ได้รับค่าตอบแทนเดือนละ ๑๑,๕๐๐ บาท และเงินเพิ่มค่าครองชีพชั่วคราวตามที่มติคณะรัฐมนตรีกำหนด

**ภาคผนวก ข**

แนบท้ายประกาศองค์การบริหารส่วนตำบลกอตอตือร๊ะ เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ ตำแหน่ง ผู้ช่วยเจ้าพนักงานพัฒนาชุมชน (สังกัด สำนักปลัด อบต.)

ลงวันที่ เดือน มกราคม พ.ศ. ๒๕๖๕

..............................................................................

**หลักสูตรและวิธีการสอบแข่งขัน**

**1. พนักงานจ้างตามภารกิจ ตำแหน่ง ผู้ช่วยเจ้าพนักงานพัฒนาชุมชน**

**๑.๑ ภาคความรู้ความสามารถทั่วไป (ภาค ก.) คะแนน ๑๐๐ คะแนน**

**๑.๑.๑ วิชาความรู้ความสามารถทั่วไป**

ทดสอบความรู้ความสามารถในการศึกษา วิเคราะห์และสรุปเหตุผล โดยสรุปความหรือจับประเด็นข้อความ เรื่องราว ตลอดจนวิเคราะห์เหตุผล สรุปผลทางการเมือง เศรษฐกิจ สังคม หาแนวโน้ม การเปลี่ยนแปลงที่น่าจะเป็นจากข้อมูล สมมุติฐาน ศึกษาวิเคราะห์และสรุปเหตุผล โดยอาศัยข้อมูลด้านต่างๆ ที่เหมาะสมกับความสามารถ เหตุการณ์ปัจจุบันทางการเมือง เศรษฐกิจ และสังคม ข้อมูลองค์กรปกครองส่วนท้องถิ่น

**๑.๑.๒ วิชาภาษาไทย**

ทดสอบความรู้ความสามารถในการใช้ภาษา โดยการให้สรุปข้อความและหรือตีความข้อความสั้นๆ หรือบทความ และให้พิจารณาเลือกใช้ภาษาในรูปแบบต่างๆ จากคำหรือกลุ่มคำ ประโยค หรือข้อความสั้นๆ หรือให้ทดสอบโดยการอ่านอย่างอื่น ที่เหมาะสมกับการทดสอบความรู้ความสามารถ

**๑.๒ ภาคความรู้ความสามารถที่ใช้เฉพาะตำแหน่ง (ภาค ข) คะแนน ๑๐๐ คะแนน**

ทดสอบความรู้ความสามารถทีใช้ในการปฏิบัติงานในหน้าที่ โดยเฉพาะตามที่ระบุไว้ในมาตรฐานกำหนดตำแหน่ง โดยวิธีสอบข้อเขียน (ปรนัย)

- พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมจนถึงปัจจุบัน

- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และที่แก้ไขเพิ่มเติมจนถึงปัจจุบัน

- พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

- ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และแก้ไขเพิ่มเติมจนถึงปัจจุบัน

- พระราชบัญญัติข้อมูลข่าวสารของราชการ พ.ศ. ๒๕๔๐

**๑.๓ ภาคความเหมาะสมกับตำแหน่ง (สอบสัมภาษณ์) คะแนน ๑๐๐ คะแนน**

โดยพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบ ทั้งนี้อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่างๆ เช่น ความรู้ที่อาจใช้ประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม ปฏิภาณ ไหวพริบ การปรับตัวกับผู้ร่วมงานทั้งสังคมและสิ่งแวดล้อม ความคิดริเริ่มสร้างสรรค์ และบุคลิกภาพอย่างอื่น เป็นต้น